《潘少承移居同里间过小饮》
明代·黎民表

僦居同里闬，休假得经过。旅客亲灯火，閒门掩薜萝。

风沙铜狄近，云气日华多。试问王孙草，归来兴若何。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。